اولوسلارآراسی اتم انرژی‌سی آژانسینین یؤنتیم قورولو، ایران علیه‌ینه قرار قبول ائتدی.
روسیانین بیرلشمیش میللتلر وین دفترینده‌کی دائمی نماینده‌سی میخائیل اولیانوو، توئیتر حسابیندان وئردیگی آچیقلامادا، قرارین ۲ «یوخ»، ۳ طرفسیز اویا قارشی ۳۰ «هه»  اویو ایله قبول ائدیلدیگینی آچیقلادی.
ایرانا قارشی قبول ائدیله‌ن قراردا یؤنتیم قورولونون، آژانسین ایرانین نوکلئر پروگرامینین دینج یوللا داوام ائتدیریلمه‌سینین تامین ائدیلمه‌سی اوچون اورتایا قویذوغو چابالاری گوجلو شکیلده دستکله‌دیگی بیلدیریلدی.
ایران‌دا آژانسا بیلدیریلمه‌یه‌ن ۳ یئرده معین ائدیله‌ن نوکلئر بولقولار ایله باغلی بو اؤلکه‌نین قوروما وئردیگی آچیقلامانین قانع ائدیجی اولمادیغی خاطیرلادیلان قراردا، تهران یؤنتیمینین قوروملا تام و واختیندا امکداشلیغینین اؤنمینه ایشاره ائدیلدی.
قراردا، آژانسین ضمانت کنترلو آنلاشماسی چرچیوه‌سینده هله ده حل ائدیلمه‌میش مسئله‌لری حل ائتمک اوچون ایرانلا ایشله‌مه‌یه حاضر اولدوغو وورغولاندی.
